Ρόμπερτ Ρέκορντ

Ο Ρόμπερτ Ρέκορντ (Robert Recorde, 1512 - 1558) ήταν Ουαλός ιατρός και μαθηματικός.

Γεννήθηκε στο Τένμπυ το 1512 και πέθανε στο Λονδίνο το 1558. Υπήρξε καθηγητής των Πανεπιστημίων Οξφόρδης και του Καίμπριτζ και σε διάφορα πανεπιστημιακά κολέγια. Θεωρείται πως αυτός πρώτος εισήγαγε την Άλγεβρα στην Αγγλία αλλά και ο πρώτος που έγραψε επιστημονικές εργασίες αστρονομίας και μαθηματικών στην αγγλική γλώσσα. Μάλιστα αυτός φέρεται να εισήγαγε και το σύμβολο (=), της ισότητας.

Περισσότερο από ένα αιώνα φέρεται να χρησιμοποιήθηκαν τα βιβλία του που περιλάμβαναν αριθμητική και Ευκλείδεια γεωμετρία.

Το 1551 ο Ρέκορντ έγινε επιθεωρητής των ορυχείων και των χρημάτων στην Ιρλανδία, αλλά απέτυχε να παρουσιασει κέρδος και απολύθηκε το 1553. Το 1556 κατηγόρησε τον William Herbert (1ος κόμης του Pembrok) για κακομεταχείριση ως επίτροπος των νομισματοκοπείων - μια απερίσκεπτη κατηγορία εναντίον ενός ευνοούμενου μέλους της "καλης κοινωνιας". Ο Ρέκορντ πέθανε στη φυλακή  στην οποία κλειστηκε, αφού δεν μπόρεσε να καταβάλει το μεγάλο πρόστιμο που κέρδισε ο Herbert στη μηνυση για δυσφήμηση εναντίον του.

Σημαντικά έργα του
The Whetstone of Witte, έτος έκδοσης 1557.

Παραπομπές

Πηγές 
 Εγκυκλοπαίδεια Πάπυρος Λαρούς Μπριτάννικα τ. 51ος σ. 331.

Ουαλοί μαθηματικοί
Ουαλοί επιστήμονες
Βρετανοί φυσικοί
Βρετανοί ιατροί
Βρετανοί φιλόσοφοι
Μαθηματικοί του 16ου αιώνα